получени три отговора на въпросника от производители в трети държави с пазарна икономика.
 (15)
 Бяха извършени проверки на място в помещенията на следните дружества:
 а)
 Включените в извадката производители от Съюза:
 —
 CB Trafilati Acciai, Tezze sul Breta, Италия,
 —
 D&D Drótáru Ipari és Kereskedelmi, Miskolc, Унгария,
 —
 DWK Drahtwerk GmbH, Köln, Германия,
 —
 Nedri Spanstaal BV, Venlo, Нидерландия,
 —
 Trenzas y Cables de Acero PSC, Santander, Испания.
 б)
 Производител от третата държава с пазарна икономика:
 —
 Scaw South Africa (Pty) Limited, Germiston, Южна Африка.
 Б. РАЗГЛЕЖДАН ПРОДУКТ И СХОДЕН ПРОДУКТ
 1. Разглеждан продукт
 (16)
 Разглежданият продукт е непокрита тел от нелегирана стомана, поцинкована тел от нелегирана стомана и въжета от нелегирана стомана (покрити или не) с не повече от 18 отделни тела, с тегловно съдържание на въглерод от 0,6 % или повече, с максимално напречно сечение, надвишаващо 3 mm, понастоящем класирани в кодове по КН ex 7217 10 90, ex 7217 20 90, ex 7312 10 61, ex 7312 10 65 и ex 7312 10 69, с произход от Китай. Галванизираните (но без всякакво допълнително покритие) въжета, състоящи се от седем тела, в които диаметърът на централния тел е идентичен на диаметъра на което и да е от другите шест тела или е по-голям с по-малко от 3 % от диаметъра на което и да е от другите шест тела, не попадат в обхвата на действащите мерки и не са предмет на настоящото преразглеждане.
 (17)
 Разглежданият продукт се използва предимно за подсилване на бетон в строителната промишленост, но може да бъде открит и в окачващи елементи, и във висящи мостове. Той се произвежда от стоманен валцдрат с високо съдържание на въглерод, който е почистен, изтеглен, нагрят и — в случая на въжетата — усукан по хеликоиден начин с оглед постигането на конкретни характеристики на диаметъра, устойчивостта и стабилността.
 2. Сходен продукт
 (18)
 Разследването в рамките на преразглеждането потвърди, че видовете тел и въжетата за ППН, произвеждани и продавани от промишлеността на Съюза на пазара на Съюза, тези, произвеждани и продавани на вътрешния пазар в Южна Африка, която служи за държава аналог, и тези, произвеждани в Китай и евентуално продавани в Съюза, имат по същество еднакви основни физически и технически характеристики и същата основна употреба.
 (19)
 Следователно тези продукти се считат за сходни продукти по смисъла на член 1, параграф 4 от основния регламент.
 В. ВЕРОЯТНОСТ ОТ ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ДЪМПИНГА
 1. Предварителни бележки
 (20)
 В съответствие с член 11, параграф 2 от основния регламент Комисията проучи доколко е вероятно изтичането на срока на действие на съществуващите мерки да доведе до продължаване или повторно възникване на дъмпинга от Китай.
 (21)
 По време на разследвания период в рамките на преразглеждането Китай е изнесъл незначителни количества от разглеждания продукт. Поради това не съществува вероятност от продължаване на дъмпинга от страна на Китай. Оценката бе ограничена до вероятността от повторно възникване на дъмпинга при използване на експортните цени за други трети държави.
 (22)
 Както е посочено в съображение 14 по-горе, Комисията не получи отговори от китайските производители износители. Така, при липсата